Diari Oficial de la Generalitat Valenciana


Sumari del DOGV 3459, del 23-03-1999 (1999/2165)

Informació pública de la convocatòria de selecció per a cobrir una plaça de psicòleg pedagog al Centre Ocupacional El Maestrat de Benicarló.
--------------------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2165


Data del document
:   10-02-1999

Organisme emissor
:   Consorci València de Serveis Socials

Tipus de document
:   Convocatòria

Descriptors 

:   * Benicarló
    * psicologia
    * concurs administratiu
    * mètode pedagògic

Informació pública de la convocatòria de selecció per a cobrir una plaça de psicòleg pedagog al Centre Ocupacional El Maestrat de Benicarló. [1999/M2165]
  
De conformitat amb el que estableix el conveni col·lectiu per al personal laboral del Consorci Valencià de Serveis Socials, Convaser Castelló, es convoquen proves selectives per a la provisió del següent lloc de treball, vacant en la plantilla del Centre Ocupacional El Maestrat de Benicarló:
  
- Una plaça de psicòleg pedagog.
  
Bases
  
Primera. Objecte de la convocatòria
  
L'objecte d'aquesta convocatòria és la provisió d'una plaça de psicòleg pedagog per al Centre Ocupacional El Maestrat de Benicarló.
  
La contractació s'efectuarà d'acord amb la legislació vigent.
  
Segona. Condicions generals dels aspirants
  
1. Ser espanyol o espanyola o de la Unió Europea.
  
2. Haver complit 18 anys.
  
3. Estar en possessió d'algun dels títols següents:
  
Llicenciat en Psicologia o Pedagogia.
  
4. No patir cap malaltia ni defecte físic que impedisca l'exercici de les funcions del lloc de treball.
  
5. Els anteriors requisits hauran de complir-se en el moment de la finalització del termini per a la presentació d'instàncies.
  
Tercera. Sol·licituds
  
Els qui desitgen prendre part en aquest procés selectiu hauran de presentar una sol·licitud, dirigida al president del Consorci Valencià de Serveis Socials, Convaser Castelló, en model que serà facilitat a les oficines de la gerència d'aquest consorci, situada provisionalment al Centre Ocupacional Rafalafena del carrer de Benicarló, s/n (enfront de la casa quarter de la Guàrdia Civil), de Castelló de la Plana.
  
Les sol·licituds hauran d'acompanyar-se de la següent documentació:
  
- Fotocòpia del document nacional d'identitat.
  
- Original i fotocòpia de la targeta d'ocupació.
  
- Currículum en què s'especifique la titulació posseïda, així com la formació i l'experiència professional justificada documentalment.
  
- Fotocòpia dels documents que acrediten els mèrits al·legats en el currÌculum.
  
- Fotocòpia de la titulació exigida. Totes les fotocòpies hauran de presentar-se junt amb l'original per a compulsar-les.
  
Els mèrits no justificats documentalment no seran valorats.
  
Quarta. Lloc i termini de presentació de sol·licituds
  
Les sol·licituds es recolliran i presentaran a les oficines de la gerència del Convaser Castelló, situades a aquests efectes al Centre Ocupacional Rafalafena.
  
El termini per a la presentació d'instàncies finalitza als vuit dies hàbils a partir de la data de publicació en el Diari Oficial de la Generalitat Valenciana.
  
Cinquena. Admissió de sol·licituds
  
Als tres dies de la finalització del termini es publicarà al tauler d'anuncis de la Direcció Territorial de la Conselleria de Benestar Social (plaça Mª Agustina, 1, baix), la llista d'aspirants admesos i exclosos provisionalment; s'indicarà, en el segon dels casos, el motiu de l'exclusió.
  
En el supòsit que el motiu de l'exclusió siga l'absència d'algun dels documents establits en la base tercera, aquests podran presentar-se fins a 48 hores abans de la prova escrita.
  
Sisena. Aspirants minusvàlids
  
Per a les persones amb minusvalideses, que així ho sol·liciten, s'establiran les adaptacions possibles de temps i mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en aquesta convocatòria. Aquestes adaptacions no podran desvirtuar el caràcter de les proves.
  
Setena. Procés de selecció
  
El procés de selecció constarà de tres fases:
  
1. Proves escrites.
  
Les proves escrites tenen coma finalitat verificar els coneixements dels aspirants sobre els continguts que figuren en l'annex I d'aquesta convocatòria.
  
1.1. La primera prova escrita consistirà en el desenvolupament dels temes que figuren en l'annex I d'aquesta convocatòria, o en la contestació d'un qüestionari de preguntes amb resposta alternativa sobre els continguts dels temes del mateix annex I.
  
1.2. La segona prova consistirà en el desenvolupament per escrit d'un exercici pràctic elegit per la comissió avaluadora, sobre matèries contingudes en el temari de l'annex I d'aquesta convocatòria.
  
Les dues proves escrites es realitzaran en una única sessió.
  
La puntuació màxima a obtindre en aquesta fase és de 6 punts.
  
Aquestes proves escrites tenen caràcter eliminatori i sols passaran a la fase d'entrevista els aspirants que hagen obtingut 3 o més punts de qualificació mitjana entre ambdues proves.
  
2. Entrevista.
  
Els aspirants que hagen superat la prova escrita realitzaran una entrevista davant la comissió avaluadora, que versarà sobre coneixements teòrics i pràctics relacionats amb el lloc de treball objecte d'aquesta convocatòria.
  
3. Valoració del currÌculum.
  
Els mèrits al·legats pels aspirants que hagen superat les dues anteriors fases seran valorats per la comissió avaluadora d'acord amb el barem que figura en l'annex II d'aquesta convocatòria.
  
La puntuació màxima que es podrà aconseguir en aquest apartat és de 3 punts.
  
Vuitena. Publicitat i convocatòries
  
La data, l'hora i el lloc de realització de les distintes fases del procés selectiu es publicaran al tauler d'anuncis esmentat, com a mínim amb 48 hores d'antelació.
  
Les qualificacions obtingudes pels aspirants en les distintes proves es faran públiques pel mateix procediment.
  
Novena. Adjudicació de llocs
  
Conclòs el procés de selecció, es publicarà la llista dels aspirants que hagen superat les proves, indicats per ordre de major a menor puntuació, amb expressió de les qualificacions obtingudes en cadascuna de les fases.
  
La plaça vacant per al lloc de treball s'adjudicarà a l'aspirant que haja obtingut la puntuació final més alta. En el supòsit que aquest aspirant renunciara a la plaça, abans de la firma del contracte de treball, o no superara el període de prova legalment establit, la vacant serà adjudicada a l'aspirant que figure en el segon lloc de la llista esmentada en l'apartat anterior
  
Es constituirà una borsa de treball amb la resta dels aspirants.
  
Deu. Comissió avaluadora
  
1. La comissió avaluadora estarà constituïda per:
  
- El gerent del Convaser Castelló o personal en qui delegue.
  
- Un representant de la Conselleria de Benestar Social.
  
- Un director d'un centre ocupacional.
  
- Un representant del sindicat U.G.T.
  
- Un representant del sindicat CC.OO.
  
- La secretària del Convaser Castelló.
  
2. La comissió avaluadora tindrà la seu a les oficines de la gerència del Convaser Castelló.
  
3. La comissió avaluadora podrà exigir als aspirants, en qualsevol moment del procés selectiu, que acrediten la seua identitat.
  
4. La comissió avaluadora podrà designar els col·laboradors i assessors especialistes que estime oportuns.
  
Onze. Reclamacions
  
La present convocatòria i els actes que siguen dictats per a l'execució d'aquesta podran ser impugnats mitjançant un escrit dirigit al president del Consorci Valencià de Serveis Socials, Convaser Castelló, presentat a les oficines de la gerència.
  
Aquesta convocatòria s'exposarà al tauler d'anuncis del Convaser Castelló i en els seus centres ocupacionals. Així mateix, s'inclouran anuncis en els periòdics de major difusió provincial i en el Diari Oficial de la Generalitat Valenciana.
  
ANNEX I
  
Programa de psicopedagog.
  
Tema 1. La minusvalidesa psíquica. Etiologia, tipologia i tractament.
  
Tema 2. La minusvalidesa física. Etiologia, tipologia i tractament.
  
Tema 3. La minusvalidesa sensorial. Etiologia, tipologia i tractament.
  
Tema 4. Paràlisi cerebral Infantil. Concepte, etiologia i classificació. Tractament primerenc i tractament corrector.
  
Tema 5. Síndrome de Down. Etiologia i tractament.
  
Tema 6. Avaluació i diagnòstic psicològic.
  
Tema 7. Instruments i materials per a l'elaboració dels hàbits d'autonomia personal en els minusvàlids psíquics.
  
Tema 8. Instruments i materials per a l'elaboració d'hàbits de competència social en els minusvàlids psíquics.
  
Tema 9. Instruments i materials per a l'elaboració d'actituds laborals en els minusvàlids psíquics.
  
Tema 10. Elaboració de programes de desenvolupament individual per a minusvàlids psíquics.
  
Tema 11. La intervenció psicològica amb famílies de persones amb minusvalidesa psíquica.
  
Tema 12. Prevenció i tractament de les autolesions en minusvàlids psíquics.
  
Tema 13. Conductes disruptives. Intervenció.
  
Tema 14. Marc legislatiu en matèria d'atenció i integració social i laboral del minusvàlid.
  
Tema 15. El sistema públic de serveis socials en la Comunitat Valenciana.
  
Tema 16. Tipologia de recursos per a l'atenció a minusvàlids psíquics en la Comunitat Valenciana.
  
Tema 17. El centre ocupacional. Estructura i organització.
  
Tema 18. El centre de dia per a minusvàlids.
  
Tema 19. Funcions del psicopedagog en els centres d'atenció a minusvàlids psíquics.
  
Tema 20. El psicopedagog com a membre d'un equip interdisciplinar.
  
ANNEX II
  
A. Formació:
  
Títol de llicenciat relacionat amb l'àrea: 1,50 punts.
  
Títol del llicenciat no relacionat amb l'àrea: 1 punt.
  
Títol de diplomat relacionat amb l'àrea: 1 punt.
  
Títol de diplomat no relacionat amb l'àrea: 0,50 punts.
  
Títol de Formació Professional segon grau relacionat amb l'àrea: 0,50 punts.
  
Títol de Formació Professional segon grau no relacionat amb l'àrea: 0,30 punts.
  
Títol de batxillerat superior: 0,30 punts.
  
No es comptabilitzarà la titulació exigida per a accedir al lloc de treball.
  
B. Experiència professional:
  
- Per treballs superiors a tres mesos en centres del Convaser Castelló: 0,50 punts.
  
- Per treballs de fins a tres mesos en centres del Convaser Castelló: 0,25 punts.
  
- Per treballs superiors a tres mesos en qualsevol centre d'atenció a minusvàlids o similars (s'entenen per similars psiquiàtrics, geriàtrics, menors, disminuïts físics i centres d'educació especial públics o privats): 0,25 punts.
  
C. Altres mèrits:
  
Per assistència a cursets o altres mèrits: 0,10 punts fins un màxim de 0,50 punts.